Tillægget for rådighedstjeneste udtrykkes i point. Antallet af point for hver time med rådighedstjeneste fastsættes således:

–inden for rammerne af en mekanisme, der er oprettet for at yde medlemsstaterne bistand 24 timer i døgnet, alle ugens syv dage ("MS 24/7") med koordinering i nød- eller krisesituationer eller med tjenester, hvor der tydeligvis er behov for at udføre bestemte opgaver for at sikre en mekanisme, der har til formål at yde bistand til medlemsstaterne.

–gør tjeneste i et anlæg under Det Fælles Forskningscenter (JRC) eller

Denne rapport er baseret på de senest tilgængelige tal for et helt år, som var tilgængelige, da rapporten blev udarbejdet, og vedrører 2019. Den vedrører alle institutionerne og omfatter for fuldstændighedens skyld også samme type oplysninger om anvendelsen af skifteholdstjeneste (Rådets forordning nr. 300/76).

–gør tjeneste i et anlæg under Det Fælles Forskningscenter (JRC) eller

Tillægget udtrykkes i point, der ydes for hver times arbejde. Antallet af point varierer mellem 2 point, f.eks. ved et gennemsnitligt støjniveau på over 85 decibel, og en øvre grænse på 50 point til en tjenestemand, der bærer brandsikker beskyttelsesdragt. Hvert point svarer til 0,032 % af grundlønnen for en tjenestemand i lønklasse 1, første løntrin (= 0,95 EUR i 2019).

Det retlige grundlag for dette tillæg er artikel 56c i personalevedtægten og forordning nr. 858/2004 af 29. april 2004, som ændret. Tillægget ydes for at kompensere for de særlige arbejdsvilkår 1) forbundet med "personbeskyttelse" (f.eks. anvendelse af særlig ubekvem beskyttelsesbeklædning, delvis beskyttelse), 2) med "arbejdsstedet" (indelukkede, støjende og farlige områder) og 3) med "arbejdets art" (f.eks. håndtering af ætsende stoffer, arbejde med sprængstoffer).

Rådet, Kommissionen, EU-Udenrigstjenesten, Europa-Parlamentet, Domstolen, Revisionsretten samt de to udvalg benytter sig af rådighedstjeneste og/eller skifteholdstjeneste og udbetaler de i lovgivningen fastsatte tillæg.

Kommissionen er fortsat den eneste institution, der har udbetalt tillæg for særligt belastende arbejdsbetingelser i JRC og Kontoret for Infrastruktur og Logistik i Bruxelles (OIB) og siden 2018 for GD ENER's nukleare inspektører.

5.1.Begrundelse for rådighedstjeneste

Kommissionen: Kommissionen udbetalte i 2019 tillæg for rådighedstjeneste til 410 medarbejdere, hvilket er et lille fald i forhold til 2018 (416 modtagere).

Der har været en stigning i tjenester inden for informations- og kommunikationsteknologi (IKT) (+16). Denne stigning skyldes, at et større antal modtagere (103 sammenlignet med 89 i 2018) indgår i de eksisterende 23 rådighedstjenester i GD DIGIT. Til gengæld har der været et lille fald i tjenester inden for tekniske installationer i de seneste år (afskaffelse af rådighedstjeneste i Publikationskontoret (OP) og færre modtagere i OIB/OIL). Samme tendens gør sig gældende inden for koordinering af kriser og nødsituationer (-9).

Ca. 37 % (151) af modtagerne er ansat i et af forskningscentrene. I de fleste tilfælde udføres rådighedstjenesten ved JRC fra hjemmet, med undtagelse af Ispra, hvor rådighedstjenesten udføres på tjenestestedet eller i hjemmet som følge af opgavernes særlige karakter.

I de øvrige generaldirektorater i Kommissionen har der været et lille fald i antallet af modtagere (54 i 2018, 47 i 2019) for GD ECHO (MS 24/7) efter en stigning (+5) i 2018. I de øvrige tjenestegrene er situationen så godt som uændret sammenlignet med 2018.

Rådet: Rådet udbetalte tillæg for rådighedstjeneste til 85 medarbejdere i 2019 (77 i 2018).

Fire tjenester skal sørge for: 1) informations- og kommunikationsteknologi (IKT), interventioner, der skal garantere, at informations- og kommunikationsnet beskyttes og fungerer korrekt, 2) sikring/sikkerhed, således at der øjeblikkeligt kan sættes ind i tilfælde af enhver form for hændelse, der kan påvirke personalet i Rådets Generalsekretariat og Rådets og Det Europæiske Råds aktiviteter, og ydes støtte døgnet rundt alle ugens dage til tjenestemænd på mission, og 3) hurtig indgriben i forbindelse med affattelsen, offentliggørelsen på internettet og udsendelsen af øjeblikkelige og hastende erklæringer fra det skiftende formandskab samt fra formanden for Det Europæiske Råd i forbindelse med FUSP/FSFP. Rådighedstjenesten blev i 2019 udelukkende udført fra hjemmet.

Den stigende tendens skyldes en blanding af en lille stigning i antallet modtagere i de nuværende tjenester og oprettelsen af en ny tjeneste under kontor ORG.5 "Information Security".

Revisionsretten: Den månedlige planlægning af sikkerhedstjenesten omfattede i 2019 rådighedstjeneste i hjemmet for 17 ansatte, hvilket er det samme antal som i 2018. De står for bygningernes og de ansattes sikkerhed døgnet rundt og året rundt.

EU-Udenrigstjenesten: EU-Udenrigstjenesten udbetalte i 2019 tillæg for rådighedstjeneste i hjemmet til 33 medarbejdere (29 i 2018). Denne stigning skyldes oprettelsen af en ny tjeneste under kontor SG AFF GEN 6 "Strategisk kommunikation". Rådighedstjenesten dækkede tre arbejdsområder: 1) sikkerhedstjenesterne, således at der kan sikres konstant beskyttelse af EU-Udenrigstjenestens ansatte samt af besøgende, lokaler, materiel i Bruxelles og klassificerede oplysninger (i hovedsædet og i delegationerne), 2) støtte til FUSP/FSFP for at følge begivenheder i hele verden døgnet rundt alle ugens dage, reagere på kriser, hændelser, kritiske begivenheder og særlige eller hastende situationer, yde støtte til den højtstående repræsentant og EU's aktører samt lette afholdelsen af de møder, som EU-Udenrigstjenestens kriseplatform holder uden for normal arbejdstid, og 3) informations- og kommunikationstjenesten via kommunikationscentret COMCEN, der yder kommunikationstjenester i forbindelse med klassificerede oplysninger til alle ansatte i EU-Udenrigstjenesten, og som ligeledes yder tjenester til Rådets Generalsekretariat med henblik på at sikre hurtig behandling af hastende klassificerede oplysninger.

Domstolen: I 2019 modtog 28 medarbejdere i Domstolen tillæg for rådighedstjeneste i hjemmet (27 i 2018). Denne tjeneste blev indført i november 2014 i Generaldirektoratet for Infrastruktur og Logistik. Direktoratet for bygninger er ansvarlig for beskyttelsen af bygninger, forebyggelse af ildebrand samt for sundhed og sikkerhed på arbejdspladsen. Det består af tre enheder, der skal varetage nye arbejder, forvaltningen af bygninger og sikkerheden.

Regionsudvalget og Det Europæiske Økonomiske og Sociale Udvalg: Regionsudvalget og Det Europæiske Økonomiske og Sociale Udvalg har en fælles rådighedstjeneste under sikkerhedstjenesten for at sikre, at sikkerhedspersonalet er til rådighed og til enhver tid kan reagere, hvis en hændelse kræver, at der gribes ind uden for institutionens åbningstider. I 2019 involverede rådighedstjenesten i hjemmet 4 ansatte i Regionsudvalget (idem 2018) og 3 ansatte i Det Europæiske Økonomiske og Sociale Udvalg (2 i 2018).

5.2.Begrundelse for tillæg for særligt belastende arbejdsbetingelser

Kommissionen: Kommissionen er fortsat den eneste institution, der benyttede sig af denne mulighed i 2019: Kontoret for Infrastruktur og Logistik i Bruxelles (OIB) for så vidt angår reproduktionstjenesten, Det Fælles Forskningscenter og GD ENER i forbindelse med inspektioner af nukleare anlæg, i alt 216 modtagere i 2019 (209 i 2018).

I 2019 fordelte det samlede antal arbejdstimer under disse særligt belastende betingelser sig på følgende måde:

Ø64 889,11 timer (65 808,19 i 2018) vedrørende personbeskyttelse (f.eks. anvendelse af særlig ubekvem beskyttelsesbeklædning)

Ø115 973,35 timer (117 127,13 i 2018) vedrørende arbejdssted (f.eks. højt støjniveau, farlige steder)

Ø12 162,74 timer (11 539,68 i 2018) vedrørende arbejdets art (f.eks. håndtering af ætsende stoffer)

Ø8 timer (26,20 i 2018) vedrørende kombinationen af personbeskyttelse og arbejdssted (nukleare inspektører: højt støjniveau, beskyttelsesdragter med selvstændigt iltapparat).